দম থাকলে নিজের দল করে লড়ুন! হুমায়ুনকে কটাক্ষ দিলীপের

ওয়েব ডেস্ক : একাধিক ইস্যু নিয়ে তৃণমূলকে আক্রমণ করলেন বিজেপির প্রাক্তন রাজ্য সভাপতি দিলীপ ঘোষ (Dilip Ghosh)। এর পাশাপাশি ভরতপুরের তৃণমূল বিধায়ক হুমায়ুন কবীরকেও (Humayun Kabir) কটাক্ষ করলেন তিনি। এর পাশাপশি রাজ্যে মুসলিম সমাজের উন্নয়ন নিয়ে একাধিক প্রশ্ন তুলেছেন দিলীপ।

বুধবার কাঁকসার বাঁন্দরা এলাকায় সনাতনী ঐক্য মঞ্চের ডাকে বুধবার সকালে একটি চা চক্র ও পথসভা অনুষ্ঠিত হয়েছিল। সেখানে উপস্থিত ছিলেন সস্ত্রীক দিলীপ ঘোষ (Dilip Ghosh)। সেখান থেকে তিনি তৃণমূল কংগ্রেস, দলবদল রাজনীতি ও মুসলিম সমাজের একাধিক বিষয় নিয়ে মন্তব্য করলেন তিনি। দিলীপ উন্নয়ন নিয়ে রাজ্যের শাসক দলকে (TMC) কটাক্ষ করেন বলেন, “স্কুল-কলেজ, হাসপাতাল চালাতে না পারলে মানুষের হাতে টাকা বিলি করে উন্নয়ন হয় না। উপার্জনের সুযোগ তৈরি করাই আসল উন্নয়ন।”

আরও খবর : তিন দিন পরও অধরা, পাথরপ্রতিমার লোকালয়ে বাঘের আতঙ্ক

এর পাশাপাশি দলবদলের অভিযোগ তুলে ভরতপুরের তৃণমূল বিধায়ক হুমায়ুন কবীরকে (Humayun Kabir) কটাক্ষ করলেন তিনি। দিলীপ ঘোষ তৃণমূল বিধায়ককে কটাক্ষ করে বলেন, নিজের ভবিষ্যৎ নিরাপদ রাখতে বারবার ঘর বদল করছেন তিনি। দম থাকলে নিজের দল করে লড়ুন। প্রসঙ্গত, দলের বিরুদ্ধে বিদ্রোহ ঘোষণা করে বিতর্কে জড়িয়েছেন তৃণমূল বিধায়ক। এর পরেই নিজের নতুন দল গড়ার কথা ঘোষণাও করেছেন তিনি। তা নিয়ে রাজ্য রাজনীতিতে বিতর্ক চলছেই। এবার এসব নিয়েই হুমায়ুনকে কটাক্ষ করলেন দিলীপ।

এদিকে রাজ্যের মুসলিম সমাজের উন্নয়ন নিয়েও একাধিক প্রশ্ন তুলেছেন দিলীপ ঘোষ (Dilip Ghosh)। তিনি অভিযোগ করে বলেছেন, মুসলিমদেরকে নিজস্ব ভোটব্যাঙ্ক হিসাবে ব্যবহার করছেন মুখ্যমন্ত্রী মমতা বন্দ্যোপাধ্যায়। দিলীপ ঘোষের এমন মন্তব্যের পর রাজনৈতিক মহলে প্রশ্ন উঠছে, তাহলে কী রাজ্যে আসন্ন নির্বাচনের আগে মুসলিম ভোটব্যাঙ্ককে টার্গেট করতে চাইছে বিজেপি?